采桑歌
王子东 (Yuan)
翻云乌鸦影鬖髿，飐风白燕双傞傞。横波凝流敛螓蛾，吴蚕饲喂饥则那。十纤挽柔剪绿柯，六幅暗露侵𥜗䋪。饔飧蓦误晷隙过，蚕饥叶稀宁不瘥。千头万绪岂敢吪，终以暖事期丝紽。锦帷绣幌相婆娑，人情好耕不厌多。倚门刺纹来听歌，载青载黄胡侧颇。树间耳语慎勿哦，万一出口他人诃，纂纂桑葚如鸠何。